**Dansk / historie opgaven i 1g 2018/19  
*Tidsfrister, samt ”råd og vink”***

*Efterårssemestret Dansk- og historielærerne fastlægger sammen det emne/område, som DHO skal skrives indenfor.*

*Februar / marts Opstart i hhv. dansk og historie på de faglige forløb (minimum 10 lektioner pr. fag), som skal lede frem til DHO. NB! Undervisning i fagenes metoder* ***skal*** *indgå.  
NB! I dansk skal der være plads til BÅDE det faglige periodeforløb OG skriftlighedsforløbet.  
Der er mulighed for at få indlagt ekstra dansk- og/eller historietimer i 1g’ernes skema i marts måned – enten enkelttimer, en halv eller en hel blokdag. Lærerne skal koordinere et sådant ønske med JC/Pe senest 14 dage før timerne ønskes placeret.*

*Marts Lærerne i dansk og historie udarbejder 1-4 opgaveformuleringer indenfor det valgte emne. Flere elever har således samme opgaveformulering.  
Eleverne må meget gerne inddrages og trænes i at opstille problemstillinger.*

17. april 2019 Opgaveformuleringerne udleveres til eleverne.  
Eleverne skal ligeledes have udleveret formaliaskrivelsen vedr. DHO.

20.-27. april 2019 Evt. vejledning (begrænset!) aftales mellem lærer og elev. Kan foregå i forlængelse af undervisningslektioner, efter skoletid eller i studietimen.  
Der kan naturligvis også vejledes kollektivt i undervisningen.

28. april Alle 1g-klasser har dansk-/historietimer i 5.-8. lektion.  
DHO lærerne friholdes fra anden undervisning. Mulighed for præ-vejledning.

30. april – 1.maj 2019 Eleverne har 2 skrivedage til DHO.  
På skrivedagene organiserer lærerne minimum 7 lektioners mødepligt (primært på første skrivedag men evt. også på 2. skrivedag)  
Vejledningen på skrivedagene kan organiseres kollektivt, i grupper eller individuelt.  
”Rettesnor” for lærer tidsforbrug: Der er i opgavefordelingen beregnet 2 timer pr. lærer pr. opgave (skal dække udarbejdelse af opgaveformulering, vejledning, læsning af opgaven, formativ feedback på opgaven.

*Det skal tilstræbes, at 1g-klasserne ikke har skriftlige afleveringer i andre fag i uge 18 (29/4 – 3/5)*

1. maj 2019 kl. 23.59 Sidste frist for aflevering af opgaven.*Eleverne skal aflevere opgaven i Lectio. Lærerne sørger for at oprette opgaven.*

25.-27. maj 2019 Mundtlig evaluering af DHO. Individuelle årsprøver á 20 minutter.  
Eleven starter med et kort oplæg (5-7 min) efterfulgt af faglig dialog (10 min).  
Dialog om elevens anvendelse af faglige metoder skal indgå!  
Der gives én samlet karakter, ledsaget af formativ feedback (pegende frem mod SRO og SRP).  
Prøvens forløb: 1) Oplæg v/eleven 5-7 min. 2) Samtale 10-12 min 3) Votering 2-4 min

*Råd og Vink*

* *Det anbefales at benytte ét skema pr. elev til feedback.   
  På EMU findes et skema, hvor man som lærer dels kan skrive kommentarer til den skriftlige opgave og dels kan skrive kommentarer under den mundtlige fremlæggelse.   
  Vi har også flere forslag til skemaer her på skolen (henvendelse til Pe)*
* Fra vejledning til læreplanen om studieretningsprojektet (2017):   
  ”Dansk-historieopgaven og studieretningsopgaven er vigtige elementer i elevernes træning i mundtligt at kunne præsentere et skriftligt produkt i et præcist og korrekt sprog og kunne indgå i en faglig dialog herom.”